Source: http://docplayer.fi/4712922-Optl-verkkokatsauksia-4-2008-omaisuusrikosten-kohteeksi-joutuminen-2006-yleisyys-piirteet-ja-muutokset-oikeuspoliittinen-tutkimuslaitos.html
Timestamp: 2018-11-16 14:41:22+00:00
Document Index: 16912182

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

OPTL. Verkkokatsauksia 4/2008. Omaisuusrikosten kohteeksi joutuminen 2006: yleisyys, piirteet ja muutokset. Oikeuspoliittinen tutkimuslaitos - PDF
Download "OPTL. Verkkokatsauksia 4/2008. Omaisuusrikosten kohteeksi joutuminen 2006: yleisyys, piirteet ja muutokset. Oikeuspoliittinen tutkimuslaitos"
1 OPTL Oikeuspoliittinen tutkimuslaitos Reino Sirén Omaisuusrikosten kohteeksi joutuminen 2006: yleisyys, piirteet ja muutokset Verkkokatsauksia 4/200 Sisällys Tiivistelmä 1 1 Uhritutkimusten tarkoitus ja vuoden 2006 aineisto 2 2 Omaisuusrikosten yleisyys 2 3 Omaisuusrikosten määrä ja kohteet 4 4 Omaisuusrikosten aiheuttamat vahingot ja niiden korvaaminen 5 Rikosten ilmiottaminen poliisille ja poliisitutkinta 9 6 Omaisuusrikosten yleisyys eri väestöryhmissä 11 7 Omaisuusrikollisuus ja rikospelot 13 Yhteenvetoa 15 9 Viitteet 16 Tutkimusaineisto 16 Tiivistelmä Vuonna 2006 yhdeksän prosenttia suomalaisista joutui varkauden kohteeksi. Osuus vastaa noin kotitaloutta. Kolme prosenttia suomalaisista kotitalouksista joutui vuoden aikana vahingonteon kohteeksi. Sekä varkauksia että vahingontekoja oli 2006 vähemmän kuin edellisessä uhritutkimuksessa Kehitys on ollut suotuisaa keski- ja korkeatuloisten parissa. Pienituloisten riski joutua varkauden kohteeksi ei ole juurikaan muuttunut. Polkupyörävarkaus ja auton vahingoittaminen ovat yleisimmät kotitalouksien kokemat omaisuusrikokset. Vuonna 2006 vajaat neljä prosenttia haastatelluista oli menettänyt pyöränsä varkaalle. Tämä on kuudennes vähemmän kuin vuonna Auton omistavista kotitalouksista neljän autoa sadasta oli vahingoitettu. Autojen vahingoittamiset olivat suunnilleen yhtä yleisiä kuin kolme vuotta aikaisemmin. Murtautumalla tai muuten tehdyt varkaudet autoista (automurrot) ovat sen sijaan harvinaistuneet selvästi. Niiden kohteeksi joutuneita kotitalouksia oli vain puolet kolmen vuoden takaisesta. Kotitalouksille varkauksista aiheutuneiden vahinkojen yhteissumma väheni noin kymmeneksen vuodesta Vahingontekojen rahamääräinen vahinko oli samaa tasoa kuin kolme vuotta aikaisemmin. Kaikista omaisuusrikoksista 43 prosenttia tuli poliisin tietoon, eli vähemmän kuin vuonna 2003 (50 %). Useimmin vastaajat pitivät rikosilmoituksen tärkeimpänä syynä mahdollisuutta saada vakuutuskorvaus menetetystä tai vahingoitetusta omaisuudesta. Suomalaiset tuntevat entistä vähemmän huolta siitä, että heidän kotiinsa murtaudutaan ja sieltä varastetaan jotain. Vuonna 1997 vastaajista oli asuntomurrosta ainakin jonkin verran huolissaan 46 prosenttia, vuonna 2006 enää 31 prosenttia. Tämän raportin tiedot perustuvat vuonna 2006 tehtyyn tuoreimpaan kansalliseen uhritutkimukseen, johon vastasi 300 suomalaista. Yhteystiedot Oikeuspoliittinen tutkimuslaitos Pitkänsillanranta 3 A, 5. krs PL 444, FI Helsinki Puh Fax Sähköposti Kotisivu
2 1 Uhritutkimusten tarkoitus ja vuoden 2006 aineisto Poliisin tietoon tulee vain pieni osa kaikista ihmisiin tai omaisuuteen kohdistuvista rikoksista. Vuosittain julkaistavat tilastot rikollisuudesta perustuvat näihin tapauksiin. Siksi yksin niiden perusteella ei saa luotettavaa kuvaa kaikista tapahtuneista rikoksista. Väestöhaastattelut ovat keino tutkia piiloon jäävää rikollisuutta; kuten miten yleistä rikosten kohteeksi joutuminen tosiasiassa on, millaisia tyypilliset omaisuus- tai väkivaltarikokset ovat tai millaiset vahingot niistä seurasi. Suomessa on tehty vuodesta 190 lähtien kuusi samalla tavoin toteutettua uhrihaastattelututkimusta, eli vuosina 190, 19, 1993, 1997, 2003 ja Näissä tutkimuksissa on satunnaisesti valituilta 15 vuotta täyttäneiltä suomalaisilta kysytty ovatko he joutuneet viimeksi kuluneen vuoden aikana tapaturmaan tai väkivallan tai jonkin omaisuusrikoksen kohteeksi. Tutkimusten tarkoituksena on saada kokonaisnäkemys siitä, miten yleisiä erilaiset fyysistä turvallisuutta vaarantavat tilanteet ja omaisuuteen kohdistuvat rikokset ovat suomalaisten arkipäivässä. Tässä raportissa käsitellään yksityisten ihmisten ja kotitalouksien kokemia omaisuusrikoksia vuonna 2006 tehdyn haastattelututkimuksen pohjalta. Raportissa tarkastellaan omaisuusrikoksen uhriksi joutumisen yleisyyttä, rikosten kohteita, tapahtumapaikkaa, rikoksista aiheutuneita kustannuksia sekä rikosten ilmoittamista poliisille. Kyselyissä on myös tiedusteltu ihmisten mielipiteitä elinympäristönsä turvallisuudesta, sitä millainen käsitys heillä on rikoksen kohteeksi joutumisen riskistä ja millaisia keinoja rikoksien estämiseksi käytetään. Omaisuusrikollisuuden kehitystä arvioidaan vertaamalla tuloksia aikaisempien väestökyselyiden, pääasiassa vuosien 1997 ja 2003 tietoihin. Tulokset koskevat pääsääntöisesti kaikkia 15 vuotta täyttäneitä. Niissä tarkasteluissa, joissa kaikki tutkimusvuodet ovat mukana, tulokset koskevat kuitenkin vuotiaita. Taulukoissa esitetyt luvut ovat otoksesta painottamalla saatuja koko 15 vuotta (tai vuotta) täyttänyttä väestöä (kotitalouksia) koskevia estimaatteja. Vuonna 2001 julkaistussa raportissa Kotitaloudet omaisuusrikosten kohteena (Heiskanen, Sirén & Tallberg 2001) on yhteenveto omaisuusrikosten uhriksi joutumisesta vuosina 190, 19, 1993 ja Verkkojulkaisussa Kotitalouksiin kohdistuneet omaisuusrikokset 2003 (Hakamo, Sirén & Heiskanen 2006) esitellään vuoden 2003 väestöhaastattelujen tulokset. Käsillä olevassa raportissa esitetyt vuotta 1997 koskevat tulokset poikkeavat jossain määrin aiemmin julkaistuista, johtuen tarkemmasta laskutavasta painottaa otostiedot vastaamaan kotitaloustasoa. 2 Omaisuusrikosten yleisyys Rikoksen kohteeksi joutuneiden osuus väestöstä vuosina Omaisuusrikoksen kohteeksi joutumista on väestökyselyissä selvitetty luettelemalla erilaisia omaisuusrikostyyppejä, joiden kohteeksi haastateltava tai hänen kotitaloutensa on saattanut joutua. Niiltä jotka kertoivat rikoksesta, pyydettiin tarkempia tietoja kolmesta viimeksi sattuneesta tapauksesta. Kuviosta 1 ilmenee kuinka moni haastateltu kertoi eri tutkimusvuosina, että hänen tai kotitalouden yhteistä omaisuutta oli anastettu tai vahingoitettu. 2
3 ,2 13,5 12, 12, 7, 9, ,5 2,7 3,6 4,1 3, 3, Varkaus (ml. niiden yritykset) Vahingonteko Kuvio 1 Varkausrikosten tai vahingontekojen kohteeksi joutuneiden osuus vuotiaista 190, 19, 1993, 1997, 2003 ja 2006 (%) 1 Varkausrikosten kohteeksi joutuminen lisääntyi 190- ja 1990-lukujen vaihteessa. Eniten uhriksi joutumisia ilmoitettiin vuosina 1993 ja Vuonna 2003 kasvu ei enää jatkunut ja vuonna 2006 varkausrikoksen kohteeksi joutuneiden osuus oli selvästi pienempi. Tässä viimeisimmässä kyselyssä yhdeksän sadasta haastatellusta (15 74-v.) kertoi, että viimeksi kuluneen vuoden aikana heidän omaisuuttaan oli varastettu tai yritetty varastaa. Huomioon on otettu myös kotitalouden yhteiseen omaisuuteen tai vastaajan alaikäisen lapsen omaisuuteen kohdistuneet anastukset. Ero vuoteen 2003 on tilastollisesti merkitsevä (p < 0,01). Vuonna 2006 varkausrikoksia kohdistui noin kotitalouteen. Vähennystä vuodesta 2003 oli lähes 30 prosenttia. 2 Kotitalouksien määrä on samaan aikaan kasvanut, joka vielä korostaa muutosta. Varkausrikoksen kohteeksi joutuneiden kotitalouksien osuus (prevalenssi) laski 11 prosentista prosenttiin. Vahingonteot ovat varkausrikoksia harvinaisempia. Niissä on tapahtunut saman tapainen kasvun pysähtyminen kuin varkauksissa luvulla vahingonteot ovat vähentyneet. Vuonna 2006 vastaajista noin kolme prosenttia kertoi, että omaisuutta oli vahingoitettu kuluneen vuoden aikana. Arviolta kotitaloutta oli joutunut tällaisen rikoksen kohteeksi. Vähennystä vuodesta 2003 oli yhdeksän prosenttia 3. Muiden omaisuusrikosten (mm. luottokorttien väärinkäyttö) kohteeksi joutuminen on niin harvinaista uhriksi joutuneita vähemmän kuin neljä tuhannesta ettei näiden rikosten kehityksen suunnasta voi haastatteluaineiston perusteella sanoa mitään varmaa. Harvinaisista rikoksista ei yleisellä väestökyselyllä saada luotettavaa tietoa. Väestön rikoskokemukset ja poliisin tilastoima varkausrikollisuus osoittavat kehityksen pääpiirteissään samankaltaiseksi. Myös poliisin tietoon tulleiden varkauksien määrä on kääntynyt selvään laskuun 2000-luvulla. Verrattaessa kyselytutkimusten tuloksia tilastoituun rikollisuuteen on kuitenkin muistettava, että väestökyselyiden ulkopuolelle jäävät yritysten ja yhteisöjen omaisuuteen kohdistuneet omaisuusrikokset. Toisaalta haastatteluissa tulee ilmi tapauksia, jotka puuttuvat poliisin rikostilastosta, koska ne eivät ole tulleet poliisin tietoon. Rikosten ilmoittamista poliisille tarkastellaan tässä raportissa tuonnempana. Eräiden tavallisten varkaus- ja vahingontekotyyppien yleisyys haastattelututkimusten mukaan vuosina ilmenee taulukosta 1. 1 Vuodesta 1997 lähtien omaisuusrikosten kohteeksi joutumista koskevat kysymykset poikkeavat hieman aikaisemmissa tutkimuksissa käytetyistä (ks. Heiskanen ym. 2001). 2 Varkausrikoksen kohteeksi joutuneiden kotitalouksien määrä oli otoksesta koko väestön tasolle korotettuna vuonna 2003: ja vuonna 2006: Vahingonteon kohteeksi joutuneiden kotitalouksien määrä oli otoksesta koko väestön tasolle korotettuna vuonna 2003: ja vuonna 2006:
4 Taulukko 1 Eräiden omaisuusrikosten kohteeksi joutuminen 199, 1992, 1996, 1997, 2000 ja 2003 (% 15 v. täyttäneestä väestöstä)* Auton vahingoittaminen ** 4,0 5,6 4,2 3,9 3,7 4,2 4,3 Polkupyörävarkaus 3,1 5,0 5,4 5,1 4,9 4,2 3,5 Varkaus autosta ** 2,7 2,9 2,9 2,2 2, 2, 1,3 Henkilökohtaisen omaisuuden varkaus 4,3 3,4 3,3 2, 3,7 2, 2,3 Autovarkaus ** 0,4 0,7 0,5 0,5 0,4 0, 0,4 Asuntomurto 0,6 0,6 0,6 0,4 0,3 0,5 0,5 Asuntomurron yritys 0,4 0,5 0,7 0,6 0,9 0,5 0,3 Moottoripyörävarkaus 0,0 0,3 0,2 0,1 0,1 0,1 0,5 n (haastateltujen määrä) * Tiedot vuosilta 1997, 2003 ja 2006 perustuvat kansallisiin uhritutkimuksiin, muilta vuosilta kansainvälisiin uhritutkimuksiin. Lähteet: Aromaa & Heiskanen 2000; Heiskanen ym. 2004; Vuoden 2006 haastattelututkimuksen perusaineisto. ** Autoihin kohdistuneiden rikosten kohteeksi joutuneiden osuus (%) koskee vastaajia, joiden kotitaloudessa on auto. Auton vahingoittaminen ja polkupyörävarkaus ovat yleisimmät kotitalouksiin kohdistuneet omaisuusrikokset. Polkupyörävarkauksia tapahtui eniten 1990-luvun puolivälissä, jonka jälkeen määrä on kääntynyt laskuun. Vuonna 2006 vajaat neljä prosenttia haastatelluista oli menettänyt pyöränsä varkaalle. Auton sisältä tehdyt tai auton osien varkaudet (varkaus autosta) ovat pysyneet lähes samalla tasolla vuoteen 2003 saakka. Vuonna 2006 niiden kohteeksi joutuneita oli kuitenkin puolet vähemmän kuin aikaisempina vuosina. Autovarkaus ja asuntomurto ovat harvinaisempia rikoksia. Niistä maininneiden osuus on vaihdellut noin puolen prosentin molemmin puolin ilman selvää suuntaa. 3 Omaisuusrikosten määrä ja kohteet Rikostyypit ja rikosten kohteena olleet hyödykkeet Taulukko 2 Omaisuusrikokset rikoslajeittain vuosina 1997, 2003 ja 2006 (1 000 rikosta) RIKOSTYYPPI Yhteensä Varkaudet Varkauden yritykset Vahingonteot 2 79 Muut omaisuusrikokset Vuonna 2006 yksityisten henkilöiden tai kotitalouksien omaisuuteen kohdistui karkean arvion mukaan runsaat varkausrikosta (mukaan lukien yritykset), vajaat vahingontekoa ja muuta omaisuusrikosta. Rikosten määrä oli vuonna 2006 selvästi pienempi kuin vuosina 1997 ja 2003, heijastaen rikoskokemusten (uhriksi joutuneiden osuus) yleistä vähenemistä. 1 Millaisiin hyödykkeisiin omaisuusrikokset kohdistuivat vuonna 2006 ja onko tilanne muuttunut edellisiin tutkimusvuosiin verrattuna? Taulukossa 3 hyödykkeet on jaettu kolmeen pääryhmään: liikennevälineisiin, käyttöhyödykkeisiin ja tarvikkeisiin 2. Rikosten kohteina ollutta omaisuutta tarkastellaan erikseen varkauksien, vahingontekojen ja muiden omaisuusrikosten osalta. 1 Taulukon 2 luvut perustuvat väestötasolle (=kotitalouksien määrä) korotettuihin lukuihin, joissa jokaista haastateltua kohti on huomioitu enintään kolme omaisuusrikosta kuluneen vuoden aikana. Eräät vastaajat ovat saattaneet joutua vielä useamman omaisuusrikoksen kohteeksi, joten tässä mielessä rikosten kokonaismäärän estimaatti on alaraja. 2 Haastatteluissa käytetty yksityiskohtaisempi hyödykkeiden luokittelu, ks. Hakamo ym. 2006, liitetaulukot. 4
5 Taulukko 3 Varkaudet (ml. yritykset), vahingonteot ja muut omaisuusrikokset rikoskohteen mukaan vuosina 2003 ja 2006 (1 000 rikosta) 1 RIKOSLAJI Varkaudet Vahingonteot Muut KOHDEHYÖDYKE Yhteensä Liikennevälineet yhteensä autot * polkupyörät * muut liikennevälineet 4 4 * * * * liikennevälineiden osat * * Käyttöhyödykkeet yhteensä raha, arvopaperit * 5 3 * laukut, lompakot, vaatteet, jalkineet * * 2 * harrastus- ja askarteluvälineet * * * kotielektroniikka, kodin koneet ja kalusteet * * * * - niistä autostereot 16 9 * * * * - niistä matkapuhelimet * * * * muut käyttöhyödykkeet 15 1 * * * Tarvikkeet ja muut kohteet * Alle tuhat tapausta Taulukosta ilmenee, että vuonna 2006 kotitalouksien kokemasta noin omaisuusrikoksesta puolet kohdistui liikennevälineisiin tai niiden osiin. Lisäksi nähdään, että omaisuusrikosten väheneminen koskee miltei kaikkia rikostyyppejä. Varkausrikoksen kohteena on yleisimmin polkupyörä, joiden anastuksia vuonna 2006 oli Edellisessä vuoden 2003 tutkimuksessa pyörävarkauksien määräksi arvioitiin ja vuonna Pyörävarkaudet ovat siis edelleen vähentyneet. Autovarkaudet, joissa useimmiten lienee kysymys ns. auton käyttövarkaudesta, ovat suhteellisesti vähentyneet vielä enemmän, eli lähes puoleen vuosien 1997 ja 2003 luvuista 2. Vuonna 2006 noin puolet varkausrikoksista eli arviolta 000, kohdistui ns. käyttöhyödykkeisiin. Niihin kuuluvat raha, arvopaperit, elintarvikkeet, juomat, laukut, lompakot, vaatteet, kodin koneet ja kalusteet sekä harrastus-, ulkoilu- ja urheiluvälineet. Verrattuna vuoteen 2003, myös tällaiset varkaudet ovat, harrastusvälineitä lukuun ottamatta, vähentyneet. Tähän ryhmään on taulukossa 3 laskettu myös autostereot ja matkapuhelimet. Matkapuhelinvarkauksien määrä on pysynyt suunnilleen ennallaan. Vuoteen 1997 verrattuna niitä oli kuitenkin viisinkertaisesti. Rikosten lisääntyminen selittyy matkapuhelimien määrän huomattavasta kasvusta 2000-luvulla. Toisaalta viime vuosina puhelimet ovat halventuessaan menettäneet arvoaan rikoskohteina. Vuonna 2006 ilmoitettiin haastatteluissa raha- ja lompakkovarkautta, kun niitä vuonna 2003 oli Merkille pantavaa on se, että varkausrikosten yleinen väheneminen on koskenut sekä näitä, usein yleisellä paikalla tehtyjä avovarkauksia että koti-irtaimistoon kohdistuneita asuntovarkauksia ja -murtoja. Tarvikkeisiin, raaka-aineisiin, rakennuksiin, koneisiin ja muihin hyödykkeisiin kohdistuneet varkaudet ovat vähentyneet puoleen vuodesta Tärkein tai arvokkain rikoksessa varastettu/vahingoitettu esine. 2 Väestötasoa koskevat arviot perustuvat siihen, että vuonna 2003 haastateltavat kertoivat 320 polkupyörävarkaudesta kun vuonna 2006 varkauksia oli 27. Vastaavasti autovarkauksia mainittiin vuoden 2003 haastatteluissa 70 ja vuoden
6 Kotitalouksien omaisuuden vahingoittamisista kuusi seitsemästä kohdistui liikennevälineisiin tai niiden osiin. Valtaosassa vahingonteoista oli kyseessä auton vahingoittaminen (4 %). Niidenkin määrä on laskenut vuodesta 2003 viidenneksen. Tässä vahingontekoina on huomioitu pelkät vahingontekorikokset. Autot kärsivät usein vahinkoja myös automurtojen ja autojen käyttövarkauksien yhteydessä. Muiden liikennevälineiden, kuten veneiden, moottoripyörien, mopedien ja moottorikelkkojen varkaudet ja vahingoittamiset ovat autorikoksiin verrattuna harvinaisia eikä niistä saada paljon tietoa yleisessä väestökyselyssä. Rikoksen tapahtumapaikka Omaisuusrikosten tapahtumapaikalla tarkoitetaan paikkaa tai tilaa, josta omaisuutta anastettiin, jossa omaisuutta vahingoitettiin tai jossa rikos muuten tapahtui. Rikokset on taulukossa 4 ryhmitelty tämän mukaan. Taulukossa on käytetty karkeaa jaottelua koti, auto ja julkinen paikka. Koti on määritelty rikospaikaksi, jos omaisuutta on anastettu vastaajan asunnosta, vapaaajan asunnosta, vastaajan käyttämästä säilytystilasta tai asunnon pihalta. Muut varkaudet on katsottava lähinnä julkisilla paikoilla tapahtuneiksi. Vahingonteot ja muut omaisuusrikokset on ryhmitelty vastaavalla tavalla. Autojen sisältä tehtyjä anastuksia tai auton sisäosien vahingoittamisia tarkastellaan erikseen. Vuonna 2006 noin puolet varkauksista oli tehty vastaajan asunnosta tai sen lähipiirissä. Yhteensä tällaisia varkauksia arvioidaan tapahtuneen , joka on 27 prosenttia vähemmän kuin vuonna Myös julkisilla paikoilla tapahtuneet varkaudet ovat vähentyneet lähes yhtä paljon. Erityisen selvä väheneminen ilmenee autojen sisätiloista tehdyissä anastuksissa ( automurrot ). Ne ovat haastattelutulosten mukaan vuonna 2006 vähentyneet peräti kolmannekseen vuodesta Myös kotipiirissä omaisuuden vahingoittamiset ovat vähentyneet viidenneksen vuodesta Julkisella paikalla tapahtuneissa vahingonteoista ei ole havaittavissa yhtä selvää laskua. Taulukko 4 Omaisuusrikokset tapahtumapaikan mukaan rikoslajeittain vuosina 2003 ja 2006 (00 rikosta) RIKOSLAJI Varkaudet Vahingonteot Muut (ml. yritykset) TAPAHTUMAPAIKKA Yhteensä Koti asunto tai sen piha säilytystilat * vapaa-ajan asunto 7 2 * * * * Julkinen paikka tie, katu, tori baari, ravintola ym * 1 * koulu 12 9 * * * * työpaikka * muu julkinen rakennus * 1 muut Autosta * * Seuraavista kuvioista käy ilmi eräiden varkaus- ja vahingontekorikosten jakautuminen eri tapahtumapaikkoihin. 6
7 Koulu 6 % Muu 14 % Polkupyörävarkaudet (n=27) Säilytystila 11 % Asunnon piha 49 % Tie, katu, tori 20 % Autovarkaudet (n=43) Muu 30 % Asunnon piha 56 % Tie, katu, tori 14 % Autoihin kohdistuneet vahingonteot (n=199) Asunnon Muu piha 2 % 27 % Työpaikka tai sen piha % Tie, katu, tori 37 % Kuvio 2 Polkupyörävarkaudet, autovarkaudet ja autoihin kohdistuneet vahingonteot rikospaikan mukaan vuonna 2006 (%) Merkillepantavaa on, että varastetuista polkupyöristä puolet oli viety vastaajan omalta pihalta. Rikosten ehkäisyn näkökulmasta tämä tarkoittaa, että polkupyörän anastuksia voitaisiin merkittävästi vähentää, jos niiden säilytykseen (esim. lukitus) ja valvontaan kotipihalla kiinnitettäisiin enemmän huomiota. Sama johtopäätös on tehtävissä autovarkauksista. Niistä yli puolet oli tapahtunut oman asunnon pihalta. Myös autojen vahingoittamisista joka neljäs oli kohdistunut asunnon pihalla olleeseen autoon. 7
8 4 Omaisuusrikosten aiheuttamat vahingot ja niiden korvaaminen Omaisuusrikosten aiheuttamista vahingoista ei ole kattavia tilastotietoja. Edes karkean arvion saamiseksi yksityisille koituneiden vahinkojen suuruudesta, on kansallisiin uhritutkimuksiin sisällytetty myös joitakin rikosvahinkoja koskevia kysymyksiä. Ne on esitetty vastaajille, jotka kertoivat viimeksi kuluneen vuoden aikana tapahtuneesta rikoksesta 1. Taulukossa 5 on esitetty yhteenveto kotitalouksille omaisuusrikoksista aiheutuneista kokonaisvahingoista ja nettovahingoista vuosien 1997, 2003 ja 2006 kyselyiden mukaan. Rikosvahingoksi on laskettu sekä anastettu omaisuus että rikoksen yhteydessä mahdolliset syntyneet muut vahingot. Joissakin tapauksissa oheisvahingot voivat olla suuriakin. Esimerkiksi asuntoon tai autoon murtautumisesta voi syntyä vahinko, joka on moninkertainen sieltä varastetun omaisuuden arvoon verrattuna. Kokonaisvahinkoa laskettaessa on anastetun tai vahingoitetun omaisuuden arvosta vähennetty mahdollisesti takaisin saatu osa. Nettovahinko puolestaan kuvaa omaisuusrikoksesta koitunutta vahinkoa yksittäiselle kotitaloudelle eli kun kokonaisvahingosta on vähennetty saadut korvaukset. Taulukko 5 Omaisuusrikosten kokonaisvahinko (anastetun tai vahingoitetun omaisuuden käypä arvo takaisin saatu omaisuus) ja nettovahinko (kokonaisvahinko korvaukset), miljoonaa euroa, rikostyypin mukaan vuosina 1997, 2003 ja milj. euroa milj. euroa milj. euroa Omaisuusrikokset yhteensä kokonaisvahinko nettovahinko Varkausrikokset (ml. yritykset) kokonaisvahinko nettovahinko Vahingonteot kokonaisvahinko nettovahinko Muut omaisuusrikokset kokonaisvahinko nettovahinko Vuonna 2006 kotitalouksiin kohdistuneista omaisuusrikoksista aiheutui 174 miljoonan euron kokonaisvahinko. Korvauksina vahingoista kotitaloudet saivat 44 miljoonaa euroa, joten niiden lopulliseksi menetykseksi, nettovahingoksi jäi 130 miljoonaa euroa. Sekä kokonais- että nettovahinko oli pienempi kuin vuosina 1997 tai Vähennystä kokonaisvahingoissa vuoteen 2003 verrattuna oli 11 prosenttia ja nettovahingoissa 14 prosenttia. Varkauksista aiheutuneet vahingot muodostavat kokonaissummasta suurimman osan ja niissä myös väheneminen oli suurinta. Vahingontekojen rahamääräiset vahingot olivat vuonna 2006 samaa tasoa kuin kolme vuotta aikaisemmin. Ne kotitaloudet jotka saivat korvauksia rikosten aiheuttamista vahingoista, saivat ne miltei poikkeuksetta vakuutuksen perusteella. Vain hyvin harvoin anastukseen syyllistynyt, vahingontekijä tai muu taho, oli korvannut vahingon. 2 Kaikista varkausrikoksista joka viidennessä saatiin korvauksia (19 %). Luvatta tunkeutuen tehtyjen varkauksien vahingoista maksettiin korvaus useammin, eli vajaassa kolmasosassa tapauksia (30 %). Vahingonteoista runsas viidennes korvattiin (22 %). Varkausrikoksista korvauksena saatu kokonaissumma (käytännössä siis vakuutuskorvaus) oli lähes sama vuosina 2003 ja 2006, joten korvauksien suhde kokonaisvahinkoon kasvoi. Vahingonteoista maksettujen korvausten summa sen sijaan hieman pieneni, mikä näkyy nettovahinkojen eli kotitalouksien menetysten vähäisenä kasvuna. 1 Rikoksen kohteeksi joutuneilta tiedusteltiin, mikä oli varastetun omaisuuden käypä arvo tai kuinka suuri rahallinen menetys vahingonteosta aiheutui. Lisäksi tiedusteltiin, saiko vastaaja varastettua omaisuutta takaisin ja minkä arvosta. Myös kysyttiin, oliko vastaaja saanut korvausta vahingoista joltakin taholta ja kuinka paljon korvausta maksettiin. 2 Vain yksi haastateltu kertoi, että korvauksen oli maksanut valtio.
9 Useimmiten eli neljässä rikoksessa viidessä anastettu omaisuus jäi kateisiin (3 %). Joka kymmenennessä tapauksessa anastettua omaisuutta saatiin takaisin osittain tai vahingoittuneena. Vajaassa kymmenesosassa varkauksista kotitaloudet saivat omaisuutensa takaisin vahingoittumattomana ( %). Vajaassa puolessa luvatta tunkeutuen tehtyjä varkauksia tai niiden yrityksiä vahingoittui muutakin omaisuutta (43 %). Muissa varkauksissa oheisvahinkoja syntyi harvemmin, eli kymmenennessä tapauksessa sadasta. Edellä esitettyihin vahinkotietoihin on syytä suhtautua varauksin. Vastaajien arvioita rikosten kohteena olleiden hyödykkeiden arvosta ja mahdollisista korvauksista ei haastattelutilanteessa ole voitu tarkistaa ne ovat vastaajien ilmoittamia euromääriä. Anastetun hyödykkeen arvoa tai vahingonteon vahinkoa voi olla vaikea arvioida etenkin, jos kyseessä on vanha esine tai kulkuväline. Lisäksi arviot rikosvahingoista on tehty haastatteluhetkellä ja on mahdollista, että anastettua omaisuutta on vielä tämän jälkeen saatu takaisin tai korvauksen suuruus ei ole vielä tiedossa, korvauskäsittelyn ollessa kesken. Omaisuusrikollisuuden euromääräisen vahinkotason ajallinen vertailu on muun muassa näistä syistä ongelmallista. Vuosia 1997, 2003 ja 2006 koskevat tulokset viittaavat kuitenkin siihen, että vaikka vahinkojen mittaukseen liittyy epätarkkuutta, virhelähteet eivät vaikuta eri vuosina erisuuntaisesti vahinkoarvioihin. 5 Rikoksen ilmoittaminen poliisille ja poliisitutkinta Omaisuusrikosten kokonaismäärä on haastattelututkimusten perusteella paljon suurempi kuin poliisin kirjaamien rikosten määrä. Läheskään kaikkia varkauksia ja vahingontekoja ei ilmoiteta poliisille. Väestökyselyissä on selvitetty myös rikosten ilmituloasteen vaihtelua ja muutoksia ajan suhteen. Omaisuusrikoksen kohteeksi joutuneilta vastaajilta kysyttiin, tuliko tapaus poliisin tietoon ja täytettiinkö tapauksesta rikosilmoituslomake. Heiltä tiedusteltiin myös, kuka ilmoituksen poliisille teki, miten ilmoitus tehtiin ja oltiinko poliisin toimintaan tyytyväisiä. Jos rikosta ei ilmoitettu poliisille, kysyttiin miksi ilmoitusta ei tehty. Haastattelujen mukaan tuli vuonna 2006 poliisin tietoon kotitalouksiin kohdistunutta varkausrikosta tai niiden yritystä (2003: ) ja vahingontekoa (2003: ). Muiden poliisille ilmoitettujen omaisuusrikosten määrä jäi kyselyn mukaan alle kolmentuhannen. Kaikista omaisuusrikoksista 43 prosenttia tuli poliisin tietoon, eli vähemmän kuin vuonna 2003 (50 %). Ilmituloaste oli sama kuin vuonna 1997 (44 %). Muutos oli erisuuntainen kuin väkivallassa, jossa ilmituloasteen nousu jatkui myös vuonna Sekä varkausrikosten että vahingontekojen ilmituloaste laski. Luvatta tunkeutuen tehdyt varkaudet tulivat useimmin poliisin tietoon (61 %). Muista varkauksista ja varkauden yrityksistä ilmoitettiin vähän yli 40 prosenttia. Vahingontekojen ilmituloaste oli alempi; niistä poliisin tietoon tuli vajaa kolmannes (30 %). Ilmoitustapa Tavallisimmin poliisille rikoksesta ilmoitti haastateltu itse (67 %) tai muu perheenjäsen (19 %). Neljässä prosentissa tapauksista poliisi tuli muuten paikalle. Ilmoittajan henkilöydessä ei ole tapahtunut suurta muutosta vuoteen 2003 verrattuna. Ilmoitus omaisuusrikoksesta tehtiin joka kolmannessa tapauksessa käymällä henkilökohtaisesti poliisiasemalla (35 %). Näin tapahtuu yhä harvemmin. Vielä kolme vuotta sitten tällä tavoin ilmoitettiin rikoksista yli puolet (52 %). Yleisintä ilmoittaminen oli vuonna 2006 puhelimitse heti tapahtumapaikalla (3 %). Myös internetin käyttö ilmoitusvälineenä on yleistynyt. Vuonna 2006 joka kymmenes rikos ilmoitettiin poliisille internetin välityksellä, kun kolme vuotta aikaisemmin tällä tavoin rikoksista ilmoitettiin vain kaksi prosenttia (kuvio 3). 9
10 3 Puhelimitse heti tapahtumapaikalla Puhelimitse myöhemmin 35 Käymällä poliisiasemalla 7 Internetin välityksellä 2 Muulla tavalla, esim. sekä käynti että puhelinilmoitus Ei tietoa Kuvio 3 Omaisuusrikosten ilmoittamistapa poliisille vuonna 2006 (%) Syy ilmoittamiseen Rikosilmoituksen tärkeimpänä syynä mainittiin useimmin mahdollisuus saada vakuutuskorvaus menetetystä tai vahingoitetusta omaisuudesta (3 %) 1. Noin kolmasosassa rikoksista ilmoittamisen tärkeimmäksi syyksi katsottiin halu saada anastettu hyödyke takaisin (31 %). Joka kymmenennessä tapauksessa katsottiin ilmoittaminen velvollisuudeksi. Syyllisten rankaiseminen oli tärkein syy rikosilmoituksen tekemiseen 7 prosentissa rikoksista. On ilmeistä, että syyt rikoksesta ilmoittamiseen vaihtelevat rikoksen laadun ja vakavuuden mukaan. Syiden jakauma on pääpiirteissään sama kuin vuonna Poliisitutkinta Kaikki poliisin tietoon tulleet tapaukset eivät johda poliisitutkintaan. Tutkinnan käynnistyminen alkaa siitä, että poliisi täyttää tapauksesta rikosilmoituslomakkeen. Niiden rikosten osuus, jossa näin meneteltiin, ilmenee kuviosta 4. Rikosilmoituksen täyttäminen merkitsee, että kyseinen rikos kirjautuu myös poliisin rikostilastoon. Seuraavassa vertailussa ovat vuosien 1997, 2003 ja 2006 lisäksi mukana myös aikaisempien vuosien uhritutkimukset. Vertailua näihin on syytä tehdä varauksin, sillä niissä on käytetty erilaista laskutapaa painottaa otostiedot vastaamaan kotitaloustasoa kuin vuodesta 1997 lähtien tehdyissä tutkimuksissa. Vuonna 2006 poliisitutkintaan johti kotitalouksiin kohdistunutta omaisuusrikosta eli selvästi Yli puolet omaisuusrikoksista jäi tulematta poliisin tietoon. Yleisimmin mainittiin syyksi rikoksen vähäpätöisyys tai että siitä ei aiheutunut taloudellisia menetyksiä (56 %). Toisaalta ilmoittamatta jättämistä perusteltiin noin joka neljännen rikoksen osalta sillä, että poliisin avusta ei olisi ollut hyötyä tai että poliisi ei olisi pystynyt selvittämään rikosta. Samantapainen perustelu on myös se, että poliisi ei olisi kuitenkaan puuttunut asiaan, jota jotkut vastaajat pitivät mielestään tärkeimpänä syynä. vähemmän kuin kolme vuotta aikaisemmin (17 000). Väheneminen johtuu toisaalta uhriksi joutumisten vähenemisestä mutta myös siitä, että poliisin tietoon tuli suhteellisesti harvempi rikos. Tämän vuoksi myös tutkintaan johtaneiden tekojen osuus kääntyi laskuun. Luvatta tunkeutuen tehdyistä varkauksista tehtiin useimmin poliisitutkinta. Kaikista varkausrikoksista ja niiden yrityksistä 39 prosenttia (91 000) päätyi tilastoihin, vahingonteoista joka neljäs (19 000). Vuodesta 1997 vuoteen 2003 poliisitutkintaan johtaneiden tekojen osuus, samoin kuin määrä vielä kasvoi, mutta ei enää vuonna Kysymys esitettiin niille vastaajille, jotka olivat itse ilmoittaneet rikoksesta poliisille. Tulokset ovat suuntaa antavia, sillä 15 prosenttia vastaajista ei kertonut syytä ilmoittamiseen.
11 Vahingonteot Varkauden yritykset Varkaudet muuten Varkaudet luvatta tunkeutuen Kuvio 4 Poliisitutkintaan johtaneiden tapausten osuudet rikosryhmittäin vuosina 190, 19, 1993, 1997, 2003 ja Omaisuusrikosten yleisyys eri väestöryhmissä Seuraavassa tarkastellaan miten omaisuusrikosten kohteeksi joutuminen vaihtelee vastaajien eräiden taustaominaisuuksien mukaan. Yksikkönä on siis näissä tarkasteluissa henkilö (kuten jaksossa 2), ei rikos (kuten jaksoissa 3 5). Tarkastelu koskee varkausrikoksia. Vastaajan ikä Kotitalouden bruttotulot kuukaudessa e tai vähemmän e e e e Yli 6000 e
12 Asuinalue Asumismuoto Kaupunkilähiö tai esikaupunkialue Kerrostalo Kaupungin keskusta Taajama tai asutuskeskus Rivitalo Paritalo Maaseudun haja-asutus alue tai kylä 6 7 Omakotitalo Kuvio 5 Varkausrikoksen kohteeksi viimeksi kuluneen vuoden aikana joutuneet, vastaajan iän, kotitalouden bruttotulojen, asuinalueen ja asumismuodon mukaan 2003 ja 2006 (%) Varkauksien kohteeksi joutuminen on selkeästi yhteydessä ikään niin, että varkauksista kertoneiden osuus laskee tasaisesti iän myötä. Joka kuudennelta vuotiaalta (tai hänen kotitaloudeltaan) oli vuoden aikana varastettu jotain; joko henkilökohtaista tai kotitalouden yhteiseksi katsottavaa omaisuutta. 65 vuotta täyttäneistä varkauden uhriksi oli joutunut vain neljä sadasta. Nuoret liikkuvat päivittäin paljon opiskelun ja harrastusten vuoksi sekä muuten vapaa-aikaa viettäessään. Tämä lisää eräiden varkaustyyppien kohteeksi joutumisen mahdollisuutta nuorten kohdalla. Vuodesta 2003 varkausrikoksen kohteeksi joutuminen on kuitenkin vähentynyt kaikissa ikäryhmissä. Eniten se on vähentynyt vuotiaiden edustamissa kotitalouksissa. Kotitalouden varakkuus liittyy varkausrikoksiin siten, että pienituloisimmat joutuvat niiden kohteeksi yleisemmin kuin muut. Noin euroa ansaitsevien keskuudessa varkausrikoksen riski on puolestaan pienin, mutta nousee tulojen kasvaessa uudelleen. Tulojen yhteys varkausrikoksen kohteeksi joutumiseen on hyvin samantapainen vuosien 2003 ja 2006 haastattelujen mukaan, mikä osoittaa, että kysymys ei ole vain satunnaisvaihtelusta. Pienituloisuuden ja rikoksen riskin yhteys selittynee osaksi vastaajan iästä ja elämänvaiheesta, mutta saattaa johtua myös siitä, että pienituloiset asuvat muita useammin asuinalueilla, joille muiden sosiaalisten ongelmien lisäksi kasautuu myös paljon varkauksia. Huomattavaa on se, että pienituloisimpien varkausriski ei ole juurikaan laskenut kolme vuotta aiemmin tehdystä mittauksesta, toisin kun muissa tulonsaajaryhmissä. Kaupunkilähiöiden ja kaupunkien keskustojen kotitaloudet joutuvat varkauksien kohteeksi useammin kuin taajamissa tai maaseudulla asuvat. Toisaalta kaupunkitalouksien varkausrikosriski on voimakkaimmin laskussa. Kun tarkastellaan asumismuodon yhteyttä varkausrikoksiin, niin kerrostalojen asukkailla näyttää olevan suurempi riski menettää omaisuuttaan varkaudessa kuin pientaloissa asuvilla. Tämä on selitettävissä sillä, että ympäristön ns. luonnollinen valvonta on tehokkaampaa pientalovaltaisilla alueilla kuin kerrostaloalueilla. Esimerkiksi säilytystilat tai autojen pysäköintialueet ovat kerrostaloalueilla yleensä fyysisesti etäämpänä asunnoista ja niistä käsin vaikeammin valvottavissa. Erot eri asumismuotojen varkausriskeissä ovat kuitenkin pienentyneet vuodesta Yhteenvetona voidaan todeta, että rikosriskin suhteen kehitys on ollut suotuisin nuorten aikuisten ja keski-ikäisten edustamien, keskituloisten, kaupunkilaisten ja kerrostaloissa asuvien kotitalouksien kohdalla. 12
13 7 Omaisuusrikollisuus ja rikospelot Kansallisissa uhrihaastattelututkimuksissa on myös selvitetty kuinka huolissaan ihmiset ovat väkivallan tai omaisuusrikoksen uhriksi joutumisesta ja mitä keinoja he ovat käyttäneet välttääkseen rikoksia. Tätä aihepiiriä koskevat kysymykset on esitetty kaikille haastateltaville. Huoli murron kohteeksi joutumisesta Kysyttäessä Miten huolissanne olette siitä, että kotiinne murtaudutaan ja sieltä varastetaan jotain?, vajaa kolmannes (31 %) vuonna 2006 haastatelluista vastasi, että tunsi ainakin jonkin verran huolta tästä. Huolestuneisuus on ajan myötä vähentynyt. Vuonna 1997 vastaajista vielä 46 prosenttia oli huolissaan asuntomurron mahdollisuudesta. Omaisuusrikoksen uhriksi joutumisen pelko näyttää vähentyneen samaa tahtia kuin tosiasiallinen riski joutua rikoksen kohteeksi (kuvio 6). Yleisintä huolestuneisuus on keski-ikäisten ja vanhempien (35 74-vuotiaat), vähäisintä nuorimpien ja vanhimpien (75 v. täyttäneet) keskuudessa. Naiset pelkäävät jonkin verran miehiä useammin, että kotiin murtaudutaan Jonkin verran huolestunut Erittäin huolestunut Kuvio 6 Huolestuneisuus siitä, että kotiin murtaudutaan 1997, 2003 ja 2006 (% 15 v. täyttäneistä) Varokeinot Kotitalouksissa käytetään nykyisin selvästi enemmän eri varokeinoja rikosten ehkäisemiseksi kuin parikymmentä vuotta sitten (ks. Seppänen 1991) 1. Viime vuosina varustautuminen ei kuitenkaan enää ole lisääntynyt. On mahdollista, että kun varkauksia koskeva huoli on vähentynyt, myöskään varokeinoihin turvautumista ei pidetä niin tarpeellisena kuin aikaisemmin. Toisaalta pitemmällä aikavälillä varustautumistason nousu on saattanut ennalta ehkäistä varkausrikollisuutta. Vuonna 2006 alle puolet kotitalouksista käytti takalukitusta ja neljänneksellä oli asunnon ovessa varmuuslukko. Noin joka neljännessä kotitaloudessa on omaisuutta merkitty anastuksen ehkäisemiseksi. Murtohälyttimet ovat vähitellen yleistyneet kotitalouksien rikostorjunnassa (taulukko 6). 1 Varokeinojen käyttöä tiedusteltiin ensi kertaa vuoden 19 kyselyssä. 13
14 Taulukko 6 Eräiden varokeinojen käyttö kotitalouksissa vuosina 1997, 2003 ja 2006 (%) Takalukitus Varmuuslukko Varmuusketju Valot päällä Murtohälytin Omaisuus merkitty Käsitys asuinympäristön turvallisuudesta Kaikille haastateltaville esitettiin myös muutama oman asuinalueen turvallisuutta ja rikollisuutta koskeva kysymys. Kysyttäessä vastaajien mielipidettä asuinalueestaan, yli puolet piti aluetta erittäin turvallisena ja vain alle kolme prosenttia ei kovin tai ei lainkaan turvallisena. Turvallisuudentunne on hieman lisääntynyt vuodesta 2003 (kuvio 7). Erittäin turvallinen Melko turvallinen Ei kovin tai ei lainkaan turvallinen Eos Kuvio 7 Haastateltavien käsitys oman asuinalueen turvallisuudesta vuosina 2003 ja 2006 (kaikki 15-v.) (%) Kysymys asuinalueen turvallisuudesta esitettiin yhteydessä, jossa se ensisijaisesti viittaa väkivallan uhkaan. Turvallisuuden tunne on kuitenkin myös yhteydessä siihen, onko vastaaja joutunut omaisuusrikoksen uhriksi. Erittäin turvalliseksi asuinympäristönsä kokevilta oli varastettu harvemmin (7 %) kuin niiltä, jotka pitivät asuinympäristöään enintään melko turvallisena (11 %). Mielipiteeseen on saattanut vaikuttaa omalle kohdalle aikaisemmin sattunut rikos mutta on mahdollista, että yhteys kertoo myös siitä, että väkivalta, erilainen häiriökäyttäytyminen, vahingonteot ja varkaudet keskittyvät samoille huono-osaisuuden ja muiden ongelmien vaivaamille asuinalueille. Varkausrikoksen kohteeksi joutuminen oli yleisempää muun muassa niiden vastaajien keskuudessa, joiden asuinalueella oli nähty myytävän huumeita tai näkynyt merkkejä huumeiden käytöstä (kuvio ) 1. Tämä ilmeni myös kysyttäessä asiaa vuotiailta vastaajilta, joiden voidaan olettaa vanhempia herkemmin huomioivan tällaiset ilmiöt asuinympäristössään. 1 Kysymyksen tarkka sanamuoto: Oletteko viimeksi kuluneiden 12 kuukauden aikana henkilökohtaisesti kohdannut huumeisiin liittyviä ongelmia omalla asuinalueellanne. Esimerkiksi nähnyt ihmisten myyvän huumeita, ostavan tai käyttävän huumeita julkisella paikalla tai löytänyt narkomaanien jättämiä ruiskuja? 14
15 Usein tai silloin tällöin (340) 1 Harvoin (503) 15 Ei koskaan (614) Kuvio Kuinka usein nähnyt merkkejä huumeiden käytöstä asuinalueellaan viimeksi kuluneiden 12 kk aikana ja varkausrikoksen kohteeksi joutuminen (%) 2006 Yhteenvetoa Tässä raportissa on esitelty valtakunnallisiin haastattelututkimuksiin perustuvia tuloksia kotitalouksien kokemista omaisuusrikoksista. Omaisuusrikosten kohteeksi joutumista on selvitetty luettelemalla erilaisia omaisuusrikostyyppejä, joiden kohteeksi haastateltava tai hänen kotitaloutensa on saattanut joutua. Vuonna 2006 yhdeksän prosenttia haastatelluista kertoi, että heidän henkilökohtaista tai kotitalouden yhteistä omaisuutta oli varastettu tai yritetty varastaa viimeksi kuluneen vuoden aikana. Varkauden kohteeksi joutuneiden osuus oli yli kolme prosenttiyksikköä pienempi kuin edellisessä tutkimuksessa vuonna Vahingonteoissa on tapahtunut samantapainen kasvun pysähtyminen kuin varkauksissa. Vuonna 2006 vastaajista noin kolme prosenttia kertoi, että heidän omaisuuttaan oli vahingoitettu kuluneen vuoden aikana. Auton vahingoittaminen ja polkupyörän varastaminen ovat yleisimmät kotitalouksiin kohdistuneet omaisuusrikokset. Kummankin kohteeksi joutumisesta vuonna 2006 kertoi noin neljä prosenttia haastatelluista. Polkupyörävarkaudet ovat vähentyneet vuodesta 2003, autojen vahingoittamiset ovat pysyneet samalla tasolla. Autoihin tehdyt murrot tai autojen sisältä tehdyt varkaudet ovat vähentyneet selvästi vuodesta Vuoden 2006 kyselyn mukaan noin yksi sadasta auton omistavasta kotitaloudesta oli kuluneen vuoden aikana joutunut tällaisen rikoksen kohteeksi. Vuonna 2006 kotitalouksiin kohdistuneista omaisuusrikoksista aiheutui karkeasti arvioiden runsaan 170 miljoonan euron kokonaisvahinko. Viidenneksen tästä summasta kotitaloudet saivat takaisin pääasiassa vakuutuskorvauksina. Sekä kokonais- että nettovahinko oli vuonna 2006 pienempi kuin vuosina 1997 tai Omaisuusrikoksista ilmoittaminen poliisille ja rikostutkinnan tekeminen on selvästi yleistynyt haastattelututkimusten kattamalla ajan jaksolla, vuodesta 190. Viimeisimmän kyselyn mukaan tämä kehitys näyttää pysähtyneen. Poliisille ilmoitettujen ja tutkintaan johtaneiden rikosten osuus laski kaikkien rikostyyppien osalta kolmen vuoden takaisesta. Varkausrikosten kohteeksi joutumisen riski on yhteydessä muun muassa vastaajan ikään, kotitalouden tuloihin, asuinalueeseen ja asumismuotoon. Rikosriski on vähentynyt etenkin nuorten aikuisten ja keskiikäisten edustamien, keskituloisten, kaupunkilaisten ja kerrostaloissa asuvien kotitalouksien kohdalla. Toisaalta pienituloisimmat joutuvat varkauden kohteeksi muita tulonsaajaryhmiä useimmin, eikä heidän varkausriskinsä ole juurikaan laskenut kolme vuotta aiemmin tehdystä mittauksesta. Alhaiseen tulotasoon voi liittyä asuminen sellaisella asuinalueella, jossa varkauksia tehdään asukasmäärään nähden keskimääräistä enemmän. Suomalaiset tuntevat entistä vähemmän huolta siitä, että heidän kotiinsa murtaudutaan ja sieltä varastetaan jotain. Vuonna 1997 vastaajista oli asuntomurrosta ainakin jonkin verran huolissaan miltei puolet, vuonna 2006 enää kolmannes. 15
16 9 Viitteet Aromaa, Kauko Heiskanen, Markku (2000): Crime Risks in Finland Finnish Results of the 2000 Sweep of the International Crime Victims Survey. National Research Institute of Legal Policy. Research Communications 50. Hakamo, Terhi Sirén, Reino Heiskanen, Markku (2006): Kotitalouksiin kohdistuneet omaisuusrikokset Oikeuspoliittisen tutkimuslaitoksen verkkojulkaisuja 4. Heiskanen, Markku Sirén, Reino Aromaa, Kauko (2004): Suomalaisten turvallisuus Vuoden 2003 haastattelututkimuksen ennakkotietoja suomalaisten tapaturmien ja rikosten kohteeksi joutumisesta ja pelosta. Oikeuspoliittisen tutkimuslaitoksen tutkimustiedonantoja 5, Poliisiammattikorkeakoulun tiedotteita 29. Heiskanen, Markku Sirén, Reino Tallberg, Teemu (2001): Kotitaloudet omaisuusrikosten kohteena. Haastattelututkimuksen tuloksia kotitalouksien omaisuuteen kohdistuneista varkauksista ja vahingonteoista vuodelta Oikeus 2001:9. Tilastokeskus. Oikeuspoliittisen tutkimuslaitoksen tutkimustiedonantoja 52. Helsinki. Nieminen, Markku (2006): UHRI 2006 tutkimuksen tekninen seloste Tilastokeskus. Seppänen, Susanna (1991): Rikoksen pelko. Oikeus 1991:2. Tilastokeskus. Helsinki. Tilastokeskus (2004): StatFin-tilastopalvelu. n.stat.fi /StatWeb/start.asp?LA=fi &lp=home Tutkimusaineisto Tutkimuksen kohdehenkilöt on poimittu satunnaisesti Väestötietojärjestelmästä 15 vuotta täyttäneistä Suomessa vakinaisesti asuvista henkilöistä. Haastattelut tehtiin puhelimitse Tilastokeskuksen toimesta (tai käyntinä ellei vastaajaa tavoitettu puhelimitse) vuotiaiden haastattelut tehtiin vuoden 2006 työvoimatutkimuksen (TYTI) yhteydessä, 75 vuotta täyttäneiden haastattelut tehtiin erillishaastatteluna. Noin puolet haastatteluista ajoittui maalis-kesäkuulle ja puolet elo-lokakuulle. Lähtöotoksena oli 915 henkilöä. Haastatteluihin osallistui 290 henkilöä, joten vastausprosentiksi muodostui 76 (Nieminen 2006). Haastateltavilta kysyttiin tapaturmien ja väkivallan kohteeksi joutumisen lisäksi heihin tai heidän kotitalouksiinsa viimeksi kuluneiden 12 kuukauden aikana kohdistuneista omaisuusrikoksista. Tarkasti ottaen tiedot koskevat siis tilannetta keväästä 2005 syksyyn 2006, vaikka tuloksia esiteltäessä puhutaankin vuodesta Tuloksia tarkasteltaessa on otettava huomioon otostutkimuksiin liittyvä satunnaisvaihtelu. Sen suuruus voidaan arvioida laskemalla aineistosta saadulle prosenttiluvulle luottamusväli 1. Lisäksi otostutkimuksissa voi olla systemaattista harhaa, joka johtuu kysymysten muotoilusta, muistamattomuudesta tai tietoisesta salailusta ja liioittelusta. 1 Prosenttiluvun (p) 95 %:n luottamusvälin laskukaava: p ± 1,96* (p*(0 p)/(n 1)). Esimerkiksi vuoden 2003 autovarkauksien osuuden (0, %) 95 prosentin luottamusväli on 0,6 1,0. Pienelle prosenttiluvulle laskettuun luottamusväliin on suhtauduttava varauksin. 16